text: Her er skolerne, hvor elever har set prøverne
  09 maj 2014 kl. 16.38
  I Syd- og Sønderjylland har elever på fire skoler set årets afgangsprøver på forhånd. Det er foruden Sportsefterskolen Sine i Løgumkloster også BGI Akademiet i Hornsyld og Privatskolen Als og Sønderskov-Skolen i Sønderborg.
  I alt 185 elever fra 11 forskellige skoler er kommet i besiddelse af afgangsprøverne til 10. klasse, oplyser Undervisningsministeriet.
  Sagen har sit udspring på Sportsefterskolen Sine i Løgumkloster. Her fik en elev udleveret et USB-stik af en lærer, og vedkommende opdagede, at hukommelses-nøglen indeholde årets afgangsprøver til 10.klasserne.
  Opgaverne er angiveligt delt med en række elever på efterskolen i Løgumkloster. Men de er også sendt til skoler i det meste af Jylland ? fra Lemvig til Sønderborg ? og en enkelt skole på Fyn.
  Det er elever fra disse skoler, som har haft fingrene i årets 10. klasses-afgangsprøver til dansk, matematik, engelsk og tysk.
  Sportsefterskolen Sine, Løgumkloster Randers Realskole Vinderup Realskole Lomborg Gymnastik- og Idrætsefterskole Sønderskov-Skolen 10'eren, Sønderborg Nørrevangsskolen Randers BGI akademiet, Hornsyld Tieren Skive - 10. Klasse Center Skive Christinelystskolen Hjemly Idrætsefterskole, Ringe Privatskolen Als, SønderborgKilde: Undervisningsministeriet.
  
  